Kalevi-Liiva
Kalevi-Liiva on liivaluidetega paikkond Harjumaal Jõelähtme vallas Kaberla külakeskusest põhjas Kaberneeme küla territooriumil. See paikkond on tuntud kui kuni 2000 holokaustiohvritest juudi ja mustlase hukkamispaik. Paikkonna lähedal asus Jägala koonduslaager. Kalevi-Liivale toodi Kesk-Euroopa juute, kes siin hukati. Juutide kõrval oli ohvrite hulgas ka mustlasi ning peamiselt eesti ja vene päritolu poliitvange. Muistendi järgi olevat Kalevi-Liivale maetud Kalevipoja varandus.